Wikipédia-vita:Aktuális/Archív04

message: 2010. szeptember 11-től 2014. június 30-ig

message: Most nincs időm megkeresni, hol volt erről már legalább három megbeszélés, de egy picit próbáljuk tartani magunkat ahhoz, hogy a rovat célja a Wikipédia aktualitásokról beszámoló cikkeire való figyelemfelhívás. Ha egy aktuális eseményről egy cikkünk se számol be, azt ne tegyük ki. Nagyon szép, hogy van szócikk a meteorról, a repülőgépről meg piréziáról, de ha az a hír, hogy meteornak ütközött egy repülőgép Piréziában, akkor az olvasó egyáltalán nem lesz kíváncsi egyikre se, hanem a 2010-es piréziai repülőgépszerencsétlenség cikk érdekli, és ha némi kattintgatás után kénytelen rájönni, hogy valójában az aktualitás címén belinkelt anyagok egyike sem aktuális, akkor csak lejárattuk magunkat előtte.
Hasonló okokból, ha egy aktuális eseményről van cikk, akkor az legyen belinkelve, és más nem. Bizonyos helyeken van értelme annak, hogy még a névelőből is linket csinálunk, itt egyáltalán nincsen. – Tgrvita 2010. szeptember 22., 09:11 (CEST)
thread_title:  Relevancia 

message: Szerintem el kellene dönteni, hogy egy-egy aktualitás meddig legyen a címlapon. Javaslataim:
* Elhalálozás: míg az elhunytat el nem temetik + 1 nap. Azaz, ha XY-t október 1-jén temetik, akkor 3-án kell levenni a hírt.
* Sportesemény: vége + 3 nap. Azaz ha az utolsó napja október 1-je, akkor 5-én kell levenni.
* Választások: választás napja + 5 nap.
* Természeti katasztrófa: a napja + 3 nap.
* Egyéb, illetve úgy általában: esemény napja + 3 nap.
Mindezek alól kivétel az, ha egy esemény továbbra is fontos szerepet játszik. Pl. a tavaszi Eyafjallajökull (vagy mi a neve) vulkán kitörése jó két hétig beszédtéma volt a repülésre gyakorolt hatásai miatt. – Perfectmiss22pxide írj! 2010. szeptember 26., 16:13 (CEST)
Haláleset is lehet ilyen jelentőségű, ha nagyon ismert személy, pl. Oszamáról beszélni fognak még két hét múlva is, ráadásul a temetésére is hamarabb került sor, mint általában szokásos. Alensha 2011. május 4., 16:36 (CEST)
thread_title:  Lejár 

message: Szervusztok! Nem tudom, ki szerkeszti, de ez már egy hetes is elmúlt. Nálam ez látszik:
 „   Április 2-án Schmitt Pál bejelentette lemondását, melyet az Országgyűlés elfogadott; az új államfő megválasztásáig a házelnök, Kövér László látja el a köztársasági elnök feladatait.
    Március 22–25. között Szent-Györgyi Albert Nobel-díjának 75. évfordulója tiszteletére négynapos konferenciát rendeztek Szegeden harminc országból jött közel ezer tudós, köztük kilenc Nobel-díjas részvételével.
    Március 21-én bejelentették, hogy Szemerédi Endre magyar matematikus kapta az idei Abel-díjat. A díj tízéves történetében ezzel, Lax Péter után, a második magyar részesült a díjban.
    Március 19-én, a 2012-es alpesisí-világkupa-sorozatban a férfiaknál az osztrák Marcel Hirscher, a nőknél az amerikai Lindsey Vonn győzött. Vonn ezzel már negyedik összetett győzelmét aratta.
    Március 18-án, vasárnap Joachim Gauck evangélikus lelkészt, keletnémet polgárjogi harcost, a volt NDK állambiztonsági iratait kezelő hivatal első vezetőjét választották Németország 11. szövetségi elnökévé.”
Amit láttam pl. a francia wikipédián az aktuálisok között a mai napon:
 „Actualités et évènements
    9 avril : pour la première fois depuis le début de la révolte syrienne, l’armée bombarde un camp de réfugiés situé en Turquie.
    8 avril : après la publication de son poème Ce qui doit être dit, le prix Nobel de littérature Günter Grass est déclaré persona non grata par le gouvernement israélien.Bingu wa Mutharika
    6 avril : mort de Bingu wa Mutharika (photo), président du Malawi ; la vice-présidente Joyce Banda lui succède.
    6 avril : le MNLA proclame unilatéralement l’indépendance de l’Azawad après avoir pris le contrôle des régions de Kidal, Gao et Tombouctou, dans le nord du Mali.
    5 avril : Slavica Đukić Dejanović devient présidente par intérim de la Serbie.”
A baj az, hogy nem tudok franciául, de gondolom, hogy frissíteni kellene. Csak jelezni szerettem volna, hogy baj van ezzel a résszel. Üdv.:Margit51 titkos megbeszéd 2012. április 10., 19:00 (CEST)
thread_title:  Aktuális nálam 

message: Sziasztok! Szerintetek szerepeljen-e a kezdőlapon az aktuális hírek között egy új termék megjelenése? A termék konkrétan egy telefon, nem írom le a nevét, mert a csapból is az folyik. Szerintem nem szükséges, hogy mi is ezt reklámozzuk. Vélemények? Rob beszól(...) 2012. szeptember 27., 10:55 (CEST)
Elég nyilvánvalóan nem kell semmiféle új termék megjelenéséről írni, nem vagyunk hírportál. Nem enciklopédia-anyag. misibacsi*üzenet 2012. szeptember 27., 18:16 (CEST)
thread_title:  Reklám a kezdőlapon 

message: Sziasztok! Ma a Ciprusi Köztársaságban megtartják az esedékes elnökválasztás második fordulóját. Ha semmi váratlan nem jön közbe, akkor jó eséllyel Níkosz Anasztasziádisz lesz az új elnök, mivel az első fordulóban is csak néhány százalék hiányzott neki az 50%+1-hez. A cikkét korábban már megírtam, este pedig az adatok érkezése nyomán frissítem.
Javaslom szerepeltetni a hírt. Íme valami alapanyag:
„2013. február 24-én a Ciprusi Köztársaság hetedik elnökévé választották Níkosz Anasztasziádiszt, a jobbközép Demokrata Tömörülés elnökét.”
Érdekesség, hogy az új elnök – akárki lesz is az – az EU egyetlen magát kommunistának valló államelnökét, Dimítrisz Hrisztófiaszt váltja. Ha ez érdekes, akkor bele lehet építeni a hírbe. Mindkettőjük fotója elérhető a cikkükben. 
Üdv: Piraeus vita 2013. február 24., 13:16 (CET)
replies: text: Megválasztották. Üdv: Piraeus vita 2013. február 24., 19:06 (CET)
Betettem a rovatba, de nyugodtan szerkeszd Te is, lásd: WP:BSZ – Joey  üzenj nekem 2013. február 24., 21:02 (CET)

text: Kösz! Igazából sosem csináltam még és nem tudtam hol szerkesszem. Csak annyit találtam némi keresgélés után, hogy itt javasoljak hírt ha akarok. Piraeus vita 2013. február 24., 21:15 (CET)
replies: text: :Többféleképpen is elérhető:

text: :Pl. ennek a vitalapnak átmész a projektlapjára, ide: Wikipédia:Aktuális, majd az ott beillesztett sablon alján katt a szerkeszti a sablont feliratra.

text: :Vagy a Kezdőlap vitalapján katt a 4. fülre, ott is ott van a sablon linkje (a Kezdőlap összes sablonjáé ott van), de más elérési módok is vannak még. – Joey  üzenj nekem 2013. február 24., 21:49 (CET)
replies: text: ::Köszönöm! Piraeus vita 2013. február 24., 22:02 (CET)
thread_title:  Ciprusi választás 

message: „Augusztus 29. és szeptember 1. között rendezték a németországi Duisburgban a gyorsasági kajak-kenu világbajnokságot, amelyen a magyar csapat tizenhét éremmel – hét arany-, hét ezüst- és hét bronzéremmel – zárt.” Tambo vita 2013. szeptember 1., 20:04 (CEST)
thread_title:  3×7=17 

message: A Kossuth Rádióban 11 órakor elhangzott Sárközi-tudósítás szerint Napolitano Renzit ma már meg is bizta kormányalakítással. Frissítenéd? 46.107.175.49 (vita) 2014. február 17., 12:50 (CET)
thread_title:  Olasz miniszterelnök 

message: A talán legismertebb Windows életciklusa április 8.-án lejár. Mivel az XP-t (szinte) mindenki ismeri és már használta, így javaslom, hogy szerepeljen a hír a kezdőlapon, ezzel is figyelmeztetve a régi rendszert használó felhasználókat, esetleg valahogy így:
Április 8.-án a Microsoft véglegesen megszüntette a 2001-ben kiadott Windows XP kiterjesztett terméktámogatását.
Üdv: Bencemac A Holtak Szószólója 2014. március 28., 15:26 (CET)
*  Az XP hosszú ideig élő, nagyon sokak által használatos oprendszer, ezért indokoltnak tartom. (Megj.: Április 8-án)  … szalax üzenő 2014. április 5., 09:30 (CEST)
thread_title:  Windows XP 

message: Kedves szerkesztők!
Brüsszeli antiszemita merényletről OrsolyaVirág és köztem polémia alakult ki: Szerkesztővita:OrsolyaVirág#Kezdőlap aktualitásai (és más is) Az esemény hátteréhez: Letartóztatták a brüsszeli merénylet gyanúsítottját ill. német nyelven: Tödliche Schüsse im Jüdischen Museum Brüssel.
Egyébiránt annak se tett eleget, hogy új cikket tegyen az előző helyébe. Ha valaki az MSZP kongresszusának eredményét, a szlovén politikai eseményeket (május 31-június 1.) vagy bármely más eseményt tesz be és úgy veszi ki legalsó eseményként, elfogadom, de olyan egyoldalú kivevéssel, hogy ezzel párhuzamosan nem illeszt be más eseményt a helyére, nem. Ezenkívül OrsolyaVirágénál korrektebb szerkesztési összefoglalót kérek, amelynek nem a kioktatás a célja. Apród vita 2014. június 2., 02:05 (CEST)
Ha esetleg valaki szócikket akar írni róla, angolon pl.: en:Jewish Museum of Belgium shooting Apród vita 2014. június 2., 02:32 (CEST)
Teljesen igaza volt Orsolyának, sokszor előkerült már ez a téma: mivel mi itt egy enciklopédia vagyunk, csak olyan aktualitást lenne szabad a Kezdőlapra tenni, aminek témájáról, vagy legalább releváns kifejezéseiről van cikkünk, vagy erősen valószínű, hogy hamarosan lesz. Biztos vagyok benne, hogy nem azért törölte ki az általad beírt hírt, mert Te kivetted Mundruczó Kornélt, hiszen ha így lett volna, akkor visszatette volna a filmfesztiválos hírt. Azért törölte, mert a Wikipédia nem hírportál, nem az a cél, hogy a legfrissebb, legszenzációsabb hírek legyenek a Kezdőlapon, hanem olyanok, amiknek a hátterét a szócikkeinkkel meg tudjuk mutatni az olvasóknak. Ez szerepelt a szerköf-ben is ("mi nem egy hírportál vagyunk és erről még cikkünk sincs") --Rlevente  üzenet 2014. június 2., 08:02 (CEST)
1. A helyzetet szerencsésen megoldotta Malatinszky szerkesztőtárs (ezúton is köszönet neki). Így ott már tennivaló ezzel kapcsolatban nincs.
2. Az antiszemita merénylet nem a szenzáció fogalomkörébe tartozik, erről nemcsak az angol, hanem más Wikipédián is külön szócikk született, csak már késő éjszaka volt, ezért csak az angol példát mutattam alul. Ez megint csak azt mutatja, hogy egyes magyar wikipédisták akár a nemzetközi wikipédiagyakorlattal szemben is képesek alulértékelni a helyzet valódi jelentőségéhez képest a fogalmakat.
3. Az se igaz, hogy minden kezdőlapra került szócikkről feltétlenül készül vagy várható, hogy készül róla szócikk. Ezt - aki visszaköveti a kezdőlap aktualitásainak archívumát - láthatja is, akár be is tehetjük a Wikipédiáról kialakított mítoszok fiókjába más egyéb téves hiedelmek mellé. A betett hír mindig attól függ, hogy van-e jelentősége, ezt ennél könnyebben hirtelenjében nem tudom lefordítani, segítséget a jelentőség szó lefordításához nem remélhetek. Releváns kifejezésről (antiszemitizmus) pedig jelen esetben beszélhetünk, bár tény, hogy kerültem a szó leírását, de ezt bárki megtehette volna, hogy beírja azt, hogy antiszemita okbol. Sajnálatos volna, hogyha ezt a magyarországi holokauszt emlékévében nem tartanánk már elég releváns kifejezésnek a magyar Wikipédia fő- és melléknévtereiben.
4. Azt továbbra is tartom, hogy nem fair módon viselkedett OrsolyaVirág. ...akkor visszatette volna a filmfesztiválos hírt. Az olyan jellegű törlésnél nincs gyorsabb módszer, mint amikor nem kell semmit se kell hozzátenni a szerkesztőlapra. OrsolyaVirág pedig egy nagyon-nagyon de elfoglalt embernek érzékeltette magát a vitalapján írt beszélgetésünk során is (...nincs időm kocsmafalra járni szöveg).
5. És még egyszer kihangsúlyozom, hogy nem járt el szerencsésen, mert hírt csak úgy veszünk el, hogy hozzá is adunk. Ahogy Malatinszky csinálja, függetlenül attól, hogy lehet egyetért velem a többi fenti pontban, lehet, hogy nem (az 1. pontban biztosan egyetért). Ha már OrsolyaVirág is a mi szót használta. Apród vita 2014. június 2., 09:23 (CEST)
Csak egy széljegyzet: szerintem igenis nagyon Wikipédia-szerű eljárás, ha néhány link a kezdőlapon is piros, tekintve, hogy a kollaborációra szeretnénk felhívni minden potenciális szerkesztőt. A kezdőlapra kiemelt cikk nyilván ne legyen csonk, de a friss hírek között miért is ne jelezhetnénk, hogy valamiről nincs kellő terjedelemben szócikk, ezzel meglovagolva az aktuális érdeklődést, hátha valakinek kedve támad megírni? Bennófogadó 2014. június 2., 14:42 (CEST)
replies: text: +1 --Joey  üzenj nekem 2014. június 2., 15:37 (CEST)
Cikk elkezdve: Brüsszeli fegyveres támadás. Apród vita 2014. június 3., 02:59 (CEST)
thread_title:  Brüsszeli antiszemita merénylet 

message: Más és mégse teljesen, ha már erre járok: a múlt év őszén ha jól emlékszem talán Malatinszky? írt arról a Kezdőlap aktualitásai között, hogy valaki valamelyik volt szovjet tagköztársaságban valamilyen halálos betegséget kapott (malária?, tifusz? más?) és ez amiatt volt döbbenetes, mert azt a betegséget Európa fejlettebb részén gyógyítani tudják. Hol található ez meg a laptörténetben? Tudom nehéz eligazodási pontokat adtam (na itt tényleg majdnem semmit), csak remélem, mégis valakinek dereng valami.
Ez amiatt fontos, mert halvány emlékeim szerint arról se készült külön szócikk, mivel a halálos betegség neve és annak jelentősége, hogy Európa valamelyik volt szovjet tagköztársaságában előfordulhat ilyesmi, elegendő volt a hír közléséhez. Apród vita 2014. június 2., 02:05 (CEST)
thread_title:  Halálos betegség 2013-ban Európa valamelyik volt szovjet tagköztársaságában